Boqueten

Lo **boqueten** (***Capra ibex***) est un mamifèro de la famelye des bovidos, de l’ôrdre des artiodactilos et pués de la tribu des caprins de la sot-famelye des antilopins.

Dens les valâdes arpetanes du Piemont, diont pletout l’**estambèc** (dèrivâ du nom étalien : lo **'). La femèla du boqueten s’apèle en [[arpetan]] l’**ètagne**.

Sôrta de chiévra sârvâge, ègziste dedens l’[[Ârpes|arc arpenc]] yô qu’il at mancâ disparêtre u  devant que bènèficiyér de programos de renfatâjos. Houé, l’èspèce est en defôr de dangiér. Les dèrriéres populacions naturâles de boquetens ègzistâvont en [[Étalia]] et en [[France]], mas sè rencontre dês ora asse-ben en [[Suisse]], en [[Alemagnes]], en [[Ôtriche]] et pués en [[Slovènia]].

N’[[èspèce]] prôche, lo [[boqueten ibèrico]] (''Capra pyrenaica''), ocupe la [[pèninsula ibèrica]]. Lo genro ''[[Capra]]'' est reprèsentâ per siéx ôtres èspèces presentes en Asia centrâla, u Moyen-Oriant et pués dens lo nord-èste de l’Africa, sont la [[chiévra du Côcaso]] (''Capra caucasica''), lo [[markhor]] (''Capra falconeri''), lo [[boqueten de Nubia]] (''Capra nubiana''), lo [[yanghir]] (''Capra sibirica'') et pués lo [[boqueten d’Abissinia]] (''Capra walie''). Des côps, la [[chiévra]], ''Capra hircus'', est difèrenciêe de son homologo sârvâjo, la [[chiévra sârvâge]] (''Capra aegagrus'' ou ben ''C. hircus aegagrus'').

== Consèrvacion ==
=== Renfatâjo de l’èspèce dês l’Arpetania ===
Tant qu’u , lo boqueten ére amôrto dedens un mouél de règ·ions de les [[Ârpes]]. En [[Valês]], lo dèrriér boqueten est tuâ en [[1809]], en [[Anéviés (comuna)|Vâl d’Anéviés]].

Les [[Resèrva naturèla|resèrves naturâles]] dedens lo cârro g·eografico de l’[[Arpetania]] érant brâvament importants por la sôvegouârda de cel’èspèce en dangiér. La dèrriére colonia de boquetens vivéve dedens lo [[parc nacionâl du Grant-Paradis]] en [[Vâl d’Aoûta]], fêt en [[1856]] per lo [[Reyômo de Sardègne (1720-1861)|rê piemontês-sârdo]] [[Victor-Èmanuèl II]] coment resèrva de chace reyâla et pués vegnu lo [[3 de dècembro]] [[1922]] lo premiér [[parc nacionâl]] d’[[Étalia]]. Dês cela colonia, de novèles colonies sè sont enstalâyes pendent lo  en [[Suisse]] et en [[France]].

[[Fichiér:MG 3788-Modifica-Modifica-2.tif|figura|300px|gôche|<div class="center">Un ''boqueten'' dedens lo [[parc nacionâl du Grant-Paradis]].</div>]]
En [[Suisse]], los premiérs boquetens sont renfatâs en [[1906]]  dedens lo [[parc de vision Pierro et Pol]] a [[Sent-Gâl]] dens les [[Prèârpes suisses]], qu’at portâ de colonies desus lo massis de montagnes du [[Säntis]], en [[Quenton d’Apentsèl Rodes-de-Dedens|Apentsèl Rodes-de-Dedens]] pués [[Quenton d’Apentsèl Rodes-de-Defôr|Apentsèl Rodes-de-Defôr]] dês 1955, et en [[Gresons]]. Yona de les més grantes colonies de boquetens dedens les Ârpes ègziste enqu’houé sus la chêna de montagnes du [[piz Languard]] u levant de [[Pontresina]] en [[Engadina]]. Dês 1920, na colonia est renfatâye dedens lo [[parc nacionâl suisso]] en [[Engadina#Engadina-Bâssa|Engadina-Bâssa]].

Dens los [[ans 1920]], l’èspèce est renfatâye en [[Comba de Bâgne|Hiôta Comba de Bâgne]], qu’est houé na resèrva naturâla en Valês.

En [[Savouè]], lo [[parc nacionâl de la Vanouèsa]] est fêt en [[1963]] por la protèccion des boquetens, que sont vegnus dês la règ·ion vesena du [[Grant Paradis]] en [[Môrièna]].

Dês los [[ans 1960]], des boquetens vivont étot dessus lo [[massis du Jura]], en la resèrva naturâla du [[Crox-du-Van]] sus la frontiére entre-mié los cantons de [[Quenton de Nôchâtél|Nôchâtél]] et de [[Quenton de Vôd|Vôd]]..

== Vêre avouéc ==
=== Bibliografia ===
*  Marcel A. J. Couturier, « ''Le bouquetin des Alpes, Capra aegagrus ibex ibex L.'' », Grenoblo, 1962.
*  Hutter Pierre, « ''Chamois et Bouquetins'' », 1989.
*  « ''Les 100 ans du bouquetin dans les Alpes suisses. Une réintroduction réussie'' », dedens ''Les Alpes'' (gazèta du [[Clube arpenc suisso]]), 2006.
*  Ferdinand Fenoil, « ''Le Roi Chasseur et les Bouquetins de la Vallée d'Aoste'' », [[Aoûta|Vela]], 1878.
*  B. Guichardaz, « ''Mémoire sur les Bouquetins'' », [[Aoûta|Vela]], 1850.
*  L. Lavauden, « ''Le Bouquetin des Alpes. Recherches zoologiques, historiques et cynégétiques. (Etudes sur la faune alpine)'' », dedens ''Bulletin de la société Dauphinoise d’études biologiques'', , Grenoblo, 1912.
*  Marcel A. J. Couturier, « ''Der Steinbock in der Schweiz'' », dedens ''Les Alpes'' (gazèta du [[Clube arpenc suisso]]), 1964.

=== Articllos liyês ===

=== Lims de defôr ===
*  [https://web.archive.org/web/20220816160724/https://www.vs.ch/documents/55610/3185765/Fiche%20d%27information_bouquetin_2016.pdf/8be9ebf0-f125-4836-885c-5079ccd363db « ***Le bouquetin*'. Capra ibex* »] , sus lo seto du *canton du Valês*.
*   , sus lo seto du *canton du Valês*.
*  [https://www.biodiversite-savoie.org/ressources/article_2010-12 « ***Le Bouquetin**. 2010 : année de réintroduction du Bouquetin en Chartreuse* »], sus lo seto de l’*Obsèrvatior de la Biodivèrsitât de Savouè''.

## Notes et rèferences

### Notes

### Vocabulèro

### Rèferences


Catègorie:Rouement (nom vèrnâcllo)
Catègorie:Bovidae
Catègorie:Fôna de les Ârpes
Catègorie:Caprin
Catègorie:Èspèce dècrita en 1758